चीन सरकारबाट आएको सो टोलीको मुख्य जिम्मेवारी नेपाली सेनाको उपत्यका पृतनासँगको समन्वय हो। टोलीले आज बालाजु, गोँगबु, डल्लु, काठमाडौं स्क्वायर र कपनमा उद्धार गरेको थियो। कठिन स्थितिका ध्वस्त संरचनामाभित्र उद्धार टोली प्रवेश गर्नु आफैँमा जोखिम र पीडादायी हुन्छ। कतिपय भत्किएका संरचना र पुरिएका ठाउँमा डोजर र स्काभेटरले खन्दै गर्दा घाइते बनेकाहरु थप थिचिएर मारिएका घटना पनि देखिएका थिए।
